4.

VIII pielikumu groza šādi: a) II nodaļu groza šādi: i) A daļas 1. punktu aizstāj ar šādu: “1. Vienīgie dzīvnieku blakusprodukti, ko var izmantot lolojumdzīvnieku un suņu košļājamo rotaļlietu ražošanai, ir tie, kas minēti 6. panta 1. punkta a) līdz j) apakšpunktā. Tomēr jēlu lolojumdzīvnieku barību var izgatavot tikai no dzīvnieku blakusproduktiem, kas minēti 6. panta 1. punkta a) vai b) apakšpunktā.”; ii) B daļas 4. punktu aizstāj ar šādu: “4. Košļājamās suņu rotaļlietas pārstrādes laikā jāpakļauj pietiekamai apstrādei, lai iznīcinātu patogēnos organismus, ieskaitot salmonellu. Pēc apstrādes jāveic visi piesardzības pasākumi, lai nodrošinātu, ka šīs košļājamās suņu rotaļlietas nav pakļautas piesārņošanai. Košļājamās suņu rotaļlietas jāiepako jaunā iepakojumā.”; b) III nodaļu groza šādi: i) I punkta A daļas 3. punktu aizstāj ar šādu: “3. Nepārstrādātu tirgojamu zirgu dzimtas dzīvnieku kūtsmēslu izcelsme nedrīkst būt saimniecībā, kas pakļauta dzīvnieku veselības ierobežojumiem saistībā ar ļaunajiem ienāšiem, vezikulāro stomatītu, liesas sērgu vai trakumsērgu, ievērojot Direktīvas 90/426/EEK 4. panta 5. punktu.”; ii) I punkta B daļas 4. punktu aizstāj ar šādu: “4. Nepārstrādātu kūtsmēslu ievešana ir aizliegta.”; iii) II punkta B daļas 6. punkta d) apakšpunktu aizstāj ar šādu: “d) pie tiem ir veselības sertifikāts, kas atbilst X pielikuma 17. nodaļā noteiktajam paraugam.”; c) VI nodaļu groza šādi: i) A daļā 1. punkta a) apakšpunktu aizstāj ar šādu: “a) nagaiņu ādām, kas atbilst prasībām, kuras noteiktas Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1); ii) B daļas 3. punktu aizstāj ar šādu: “3. Uz svaigu vai dzesinātu ādu tirdzniecību attiecas tie paši veselības nosacījumi kā tie, kas piemērojami svaigai gaļai, ievērojot Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2). iii) C daļas 5. punkta b) apakšpunktā ievadfrāzi aizstāj ar šādu: “b) tie ir no kādas trešas valsts vai, reģionalizācijas gadījumā saskaņā ar Kopienas tiesību aktiem, no kādas daļas trešā valstī, kas norādīta sarakstā XI pielikuma XIV A daļā un kas atkarībā no attiecīgās sugas:”; iv) C daļas 6. punkta b) līdz e) apakšpunktu aizstāj ar šādu: “b) tie ir vai nu: i) no kādas trešas valsts vai, reģionalizācijas gadījumā saskaņā ar Kopienas tiesību aktiem, no kādas daļas trešā valstī, kas norādīta sarakstā XI pielikuma XIV B daļā un no kā ir atļauts ievest atbilstošo sugu dzīvnieku svaigu gaļu, un tie ir apstrādāti saskaņā ar A daļas 2. punkta a), b) un c) apakšpunktu; vai ii) no kādas trešas valsts, kas norādīta sarakstā XI pielikuma XIV B daļā, un tie ir apstrādāti saskaņā ar A daļas 2. punkta c) vai d) apakšpunktu; vai iii) zirgu dzimtas dzīvnieki vai atgremotāji no trešas valsts sarakstā XI pielikuma XIV C daļā, kuri apstrādāti saskaņā ar A daļas 2. punkta a), b) un c) apakšpunktu un pēc apstrādes turēti atsevišķi vismaz 21 dienu; c) sālītu ādu gadījumā, ko pārvadā ar kuģi, tās ir apstrādātas saskaņā ar A daļas 2. punkta b) vai c) apakšpunktu un pēc apstrādes pārvadāšanas laikā pirms ievešanas ir turētas atsevišķi vismaz 14 dienas b) apakšpunkta gadījumā vai septiņas dienas c) apakšpunkta gadījumā, un veselības sertifikāts, kas pievienots sūtījumam, apliecina tādu apstrādi un pārvadāšanas ilgumu; un d) tiem ir pievienots veselības sertifikāts, kas atbilst X pielikuma 5. nodaļas B daļā noteiktajam veselības sertifikāta paraugam, vai, šā pielikuma C daļas 6. punkta b) apakšpunkta iii) ievilkumā minēto ādu gadījumā, oficiāla deklarācija, kas atbilst X pielikuma 5. nodaļas C daļā noteiktajam paraugam.”; d) VIII nodaļu groza šādi: i) B daļas 4. punkta ievadfrāzi aizstāj ar šādu: “Dalībvalstīm jāatļauj nepārstrādātas vilnas un astru ievešana, ja tie ir:”; ii) B daļā pievieno šādu 5. punktu: “5. Nepārstrādātu spalvu un spalvu daļu ievešana ir aizliegta. Dalībvalstīm jāatļauj pārstrādātu spalvu vai to daļu ievešana, ja: a) tās ir apstrādātas dekoratīvās spalvas, apstrādātas spalvas, ko ceļotāji vadā privātai lietošanai, vai apstrādātu spalvu sūtījumi, ko sūta privātām personām nerūpnieciskiem nolūkiem; vai b) tām ir pievienots tirdzniecības dokuments, kurā norādīts, ka spalvas vai to daļas ir apstrādātas ar tvaika plūsmu vai ar citu metodi, kas dezaktivē patogēnus, un tās ir droši ieslēgtas iepakojumā un ir sausas.”; e) IX nodaļu groza šādi: i) A daļas 1. punkta pirmo teikumu aizstāj ar šādu: “1. Biškopības blakusproduktiem, kas paredzēti tikai izmantošanai biškopībā, jāatbilst šādiem kritērijiem:”; ii) B daļā 3. punktu aizstāj ar šādu: “3. Dalībvalstīm jāatļauj tādu biškopības blakusproduktu, izņemot bišu vasku medus kārēs, ievešana izmantošanai biškopībā, ja: a) tie ir no trešām valstīm, kas norādītas sarakstā XI pielikuma XII daļā; b) vai: i) tie vismaz 24 stundas ir bijuši pakļauti –12 °C vai zemākai temperatūrai; vai ii) vaska gadījumā – materiāls pirms ievešanas ir ticis attīrīts vai kausēts; un c) tiem ir pievienots veselības sertifikāts, kas atbilst X pielikuma 13. nodaļā noteiktajam paraugam.”; iii) B daļā pievieno šādu 4. un 5. punktu: “4. Dalībvalstīm jāatļauj bišu vaska ievešana tehniskiem nolūkiem, izņemot bišu vasku medus kārēs, ja: a) tas ir attīrīts vai kausēts pirms ievešanas; un b) tam ir pievienots tirdzniecības dokuments, kurā ir apliecināta šāda attīrīšana vai kausēšana. 5. Bišu vaska ievešana medus kārēs ir aizliegta.”; f) XI nodaļu groza šādi: i) 2. punktā otro daļu aizstāj ar šādu: “tomēr dzīvnieku blakusproduktiem, kas paredzēti lietošanai par barību saimniecībā audzētiem kažokādu dzīvniekiem vai izmantošanai jēlā lolojumdzīvnieku barībā, jāsastāv tikai no dzīvnieku blakusproduktiem, kas minēti 6. panta 1. punkta a) un b) apakšpunktā;”; ii) 6. punktu aizstāj ar šādu: “6) ir pievienots sertifikāts, kas atbilst vienam no X pielikuma 3. nodaļas D vai F daļā vai 8. nodaļā noteiktajiem paraugiem;”.